Ronald Alfelor

Si Ronald Felix "Gang-gang" Yorobe Alfelor  iyo an presenting alkalde kan Siyudad nin Iriga, Camarines Sur. Siya an nagsangle sa saiyang matuang tugang na si Madelaine Alfelor-Gazmen na nagtukaw bilang alkalde kan siyudad na ini nin siyam na taon, 2004-2013. Siya sarong inhenyero asin presidente kan hunta direktiba kan Camarines Sur Electric Cooperative III (CaSurECo III). Siya an aki kan dating kongregistang si Ciriaco Alfelor asin makuapo kan si gurang na Felix Alfelor, Sr. na nagin man alkalde kan Iriga asin gobernador kan Camarines Sur.

Edukasyon

Siya nagtapos nin Bachelor of Engineering (BE), electrical engineering sa Unibersidad nin Santo Tomas, nagkua pa nin JVO Executive Program, Local Governance sa Ateneo de Manila University (2012-2013), dangan nagkua nin Master of Public Administration (M.P.A.), Health Management sa Development Academy of the Philippines (2015-2016).

Pulitika

Sinasabi niyang an saiyang prioridad na mga programa sa paggogobyerno yaon sa agrikultura, negosyo, kultura asin arte, pagpagantad kan mga infraestruktura, edukasyon, trabaho asin kapalibotan.

Personal

Susog sa mga nababareta, si Ronald Alfelor iyo an pinakamayaman sa gabos na alkalde sa pitong siyudad sa rona nin Bicol, na may asset na Php 42.9 milyon. .

Mga panluwas na takod

   Lista kan mga alkalde sa Filipinas.Kinua 8-1-16.
  CamSur political clans slug it out to keep clout. Kinua 8-1-16.

Toltolan 

Alfelor, Ronald